
Prome Minister Evelyn Wever-Croes: 
Mientras cu ainda e fecha no ta definitivo: 


GOBIERNO DI ARUBA TA TRAHANDO RIBA E 
REAPERTURA DI FRONTERA 


Durante e Conferencia di Prensa di Gobierno di Aruba dialuna 
anochi, Prome Minister Evelyn Wever-Croes a duna di conoce 
cu Gobierno di Aruba ta trahando riba e reapertura di frontera. 
E meta tawata ta pa habri nos fronteranan mita di juni 2020 pero 
ainda esaki no ta definitivo. Pero si ta trahando pa keda cla pa 
cu e fecha stipula pa Minister di Turismo y Salubridad, Dangui 
Oduber, cual ta entre 15-30 di juni, 2020. E fecha tentatlvo aki 
a ser anuncia pa Minister Oduber cu hopi anticipacion ya cu e 
cantidad di personanan cu ta traha den e sector aki ta grandi y 
mester cuminsa prepara cada un di nan. 


Na e momentonan aki protocolnan ta wordo prepara y tur staff 
y personal ta hañando diferente curso pa asina tur ta bon 
prepara pa cu e re-apertura di nos fronteranan. 

E fecha definitivo pa cu e habrimento di nos fronteranan lo 
wordo anuncia manera e decision wordo tuma. Premier 
Wever-Croes ta sigura comunidad di Aruba cu e decision pa 
cu е fecha aki ta basa teniendo cuenta cu siguridad y salud di 
nos hendenan. 


Na e momento aki Gobierno a anuncia cu ta safe pa habri 
nos economia interno. Minister President a menciona si cu e 
ta preocupa di mira con hopi hende a haci dimas mirando e 
aglomeracion di hende varios caminda y tur tawata hopi cerca 
di otro. Un otro preocupacion cu Minister President a expresa 
tawata tambe cu a laga hopi sushedad atras pa esnan cu a 
bishita e beachnan y esaki ta algo cu nos como Arubiano no 
ta acepta. 


“Gobierno ta spera cu esaki tawata manera un “racha” despues 
di toque de queda y cu e no lo continua asina. Comunidad 








di Aruba mester ta cauteloso y esaki no kiermeen cu no por 
sali ni diberti pero semper mester keda cu cautela. Mientras 
tanto Gobierno ta trahando riba e re-apertura di e fronteranan 
y unabes tin tur cos cla lo tuma un decision pa cu e fecha aki 
y lo anuncie publicamente. E decision pa cu e fecha aki ta 
basa riba siguridad y salud di nos hendenan. Comunidad di 
Aruba mester ta consciente si cu e virus aki tey pa un tempo 
largo y ta keda na cada un di nos pa minimalisa e riesgonan 
cu ta dispuesto pa tuma”, Prome Minister Evelyn Wever-Croes 
a duna di conoce. 

Nos gobierno ta pone = "№ 
un fundeshi solido pa аср 
reactiva nos economia: / ) 


integro y transparente, 
sostenibel y proteha 
nos naturalesa, 
innovativo y inclusivo. 

TRABOUNAN DI PLATAFORMA NACIONAL 
PA REFORMANAN DI SECTOR PUBLICO Y 
RECUPERACION Y INNOVACION DI ARUBA 


Aruba, mescos cu mundo henter, ta den 
un situacion di crisis debi na e pandemia 
di Covid-19 (conoci tambe сото 
coronavirus). E pandemia aki а afecta 
economia rond di mundo severamente. 
E consecuencianan economico pa Aruba 
ta enorme y for di inicio ta visibel den nos 
sociedad. 


Aruba su “та! island economy' ta 
depende riba turismo internacional, di cual 
mas o menos 80% ta procedente di Merca 
cu ta un pais cu actualmente tambe ta 
wordo gravemente afecta pa e pandemia 
di Covid-19. 


Despues di atende mesoracue aspectonan 
di salubridad y ayudo humanitario pa e 
ciudadanonan, e enfoke awo ta pa atende 
cu e aspectonan economico cu e crisis aki 
a trece си ne. 


E medidanan di 'lock-down' combina cu e 
hecho cu no tin turista na Aruba, pa gran 
parti a para nos economia. E efectonan aki 
lo wordo mira y sinti pa un termino largo, y 
e recuperacion eventual lo tuma tempo y 
tambe un manera nobo di pensa. 


Pa Aruba, e motto/lema 'business as 
usual' ya no ta aplicabel, of no ta existi 
mas. Nos mester reevalua nos strategia y 
e decisionnan cu nos tuma di awo padilanti 
mester contribui pa Aruba bira un isla mas 
Stabiel (resiliente). 


Un iniciativa coordina na nivel nacional pa 
Recuperacion Economico y Innovacion 


Pa cu esaki, Gobierno di Aruba a cuminsa 
cuuniniciativacoordinananivelnacional pa 
desaroya un plan di accion pa recuperacion 
economico y innovacion. E plan aki tin 
como meta crecemento economico den un 


SU ECONOMIA 


forma: innovativo, inclusivo, y sostenibel, 
incluyendo е condicionnan necesario 
pa un economia stabiel (resiliente) den 
termino largo, mientras den e trayecto aki 
lo tin cu cuminsa mira beneficionan den 
termino corto y medio. Esaki cu un sosten 
nacional mas amplio posibel. 


Den cuadro di esaki, Conseho di Minister 
a institui e 'Recovery and Innovation 
Committee' manera cu Prome Minister a 
anuncia den e luna di April. E comision aki 
tin como tarea pa desaroya: 


* e vision di un economia transforma; 

+ reformanan structural como condicion 
pa: recuperacion, stabilidad, y crecemento 
economico sostenibel; 

+ identifica sectornan strategico (nobo) cu 
ta trece un balor agrega na nos economia; 
* un maneho ра guia decisionnan riba 
inversionnan grandi den sector priva y 
publico 


E comision di 'Recovery and Innovation' 
ta un plataforma 'public-private' unico, cu 
den su totalidad, na tur nivel, ta consisti 





Weather the Crisis 


Take sustainable emergency 
provisions to mitigate economic, 
financial, and social effects on the 
society. Restart society and 
economy according to new norms 
and values. 





w 
Become more Resilient 


Structural reform (administrative, 
financial institutional), as a pre 
condition for stabilty and further 
growth. Safeguard the foreign 
exchange stock and explore new 
economic sectors, 


di representantenan di sectornan: Priva, 
Publico, Academico, y Civico. Mas cu 100 
ciudadano ta participando den esaki (riba 
titulo personal), a base di nan background 
profesional. Mayoria no ta representa nan 
respectivo organisacionnan den esaki. 


E tareanan di e comision 'Recovery and 
Innovation' ta dividi den tres (3) sub- 
committee, ‘Stabilization 8 Stimulus', 
'Fast-Track 8 Reactivation' y Innovation 
8 Resilience'. Den termino corto, conseho 
y decisionnan proponi pa 'Stabilization 8 
Stimulus' a wordo entrega na Gobierno, 
y mayoria ta den pleno ehecucion. 
Dunando asina un 'boost sumamente 
necesario pa reactiva nos economia cu 
sosten financiero, humanitario, y medico, 
cu ayudo di Hulanda, pa asina alivia e 
consecuencianan. E trabounan di 'Fast- 
Track 8 Reactivation'ta andando y pronto lo 
entrega nan conseho na Gobierno tocante 
proyectonan di inversion cu posibelmente 
lo por pasa den un trayecto mas agilisa si 
пап cumpli cu cierto rekisitonan pa yuda 
re-activa nos economia. 





w 


Sustainable Growth 


Start conversion to circular 

economy Further sustainability in 

the society and economy Driving 
new economic sectors 

Continuacion Trabounan di Plataforma Nacional 


Den cuadro di e 'restart' aki, tambe 
Gobierno di Aruba a anuncia e plan di 
estimulo economico. Departamento 
di Impuesto (DIMP) den luna di maart 
anuncia e plan di emergencia pa ayudo 
fiscal pa stimula nos economia y ofrece 
alivio. Companianan chikito y mediano 
(MKB), fundacionnan, y mas cu 35.000 
persona y 3.000 compania afecta a 
ricibi ayudo financiero den forma di 
entre otro FASE (8.000+ persona), 'MKB 
Noodregeling' (3.000+ compania MKB) y 
e 'Loonsubsidie' (27.000+ persona). 


E trabounan ainda ta andando. E vision 
pa Aruba sali mas fuerto di e crisis aki 
y nos economia mester bira uno stabiel 
(resiliente) y sostenibel por medio 
di: reformanan structural di sector 
publico, diversificacion economico, y 
reenforsando nos economia intemo 
aplicando un modelo di economia 
circular (of doughnut economy). 


E tareanan specifico den cuadro di e 
sub-committee 'Innovation 8 Resilience', 
a inicia formalmente na comienso di mei 
cu mas di 100 participante den 17 Task 
Forces. E commission tin sosten di un 
Project Management Team di mas cu 
10 persona entre otro di sector priva y 
academico cu ta ofreciendo nan tempo y 
ta participando den un forma voluntario. 
Hunto tur e participantenan ta encarga 
cu e tarea pa entrega consehonan, 
recomendacionnan, pa cu e reformanan 
cu ta necesario y e direccion nobo 
di Aruba su economia. Esaki den un 
Master Plan pa Aruba cu ta tene cuenta 
cu trabounan anteriormente completa 
den consulta cu stakeholders, entre 
otro e National Strategic Plan 2020 — 
2022 pa acelera e implementacion di e 
Sustainable Development Goals (SDGs) 
di Nacionnan Uni (NSP), ROP, y varios 
conseho cu gobierno a гісірі di diferente 
instancianan, gremionan y NGOs. 


E manera di traha ta basa riba un 
mission-driven approach cu ta stimula 
colaboracion y un proposito comun. 
E metanan principal pa cada area 
economico a wordo stipula, sigui pa un 
analisis concreto di e root problems cu 


Think Tank 

Sounding Board 





Steering 
Committee 





Sub Committee 





Task Forces 


si 


Stakeholders 





lo por stroba nos di yega na e metanan 
aki si e problema no wordo resolvi, y 
consehonan y solucionnan cu por tin e 
impacto positivo mas grandi lo wordo 
proponi. Esaki mas cu claro den e 
direccion di un economia y sociedad 
cu Aruba ta desea di bira. E strategia y 
manera di traha aki no ta business as 
usual, y ta rekeri e actoman pa pensa 
outside the box ora di defini e meta y 
problema-/retonan, y tambe ora di pensa 
riba solucionnan mientras cu ta revisa y 
usa rapport, conseho y ideanan existente 
(pa no 're-invent the wheel"). 


E plan y strategia aki ta un manera pa - 
como nacion—transforma nos economia, 
y como comercio y ciudadano, sobrevivi 
y crece. 


E diferente Task Force пап aki 
actualmente ta na e na mita di e proceso, 
y ta premira cu e rapport y plan final lo 
wordo entrega na Gobierno di Aruba na 
comienso di juli. 


Por medio di e comunicado aki nos ta 
anunci y alabes informa un y tur cu ta 
desea di contribui na e Master Plan pa 
Aruba su recuperacion y futuro, cu lo 
organisa dos (2) 'Town Hall' den un forma 
digital pa por brinda mas informacion di e 
proceso, e resultado preliminar y colecta 
comentario y informacion (feedback) 


na un forma habri y transparente. Mas 
informacion tocante e Digital Town Halls 
y con por registra lo wordo publica 
durante e siman venidero riba e pagina 
Facebook di Gabinete Wever-Croes. 


Digital Town Halls di Aruba: 

+ Prome Town Hall: 9 di juni 2020, 
8:00 PM 

* Segundo Town Hall: 10 di juni 2020, 
8:00 PM 


Gobierno di Aruba kier a gradici tur 
participante pa nan contribucion di un 
forma of otro na e proceso aki. Nos 
ta aprecia y ta balora boso tempo, 
esfuerso, aportacion y ta sumamente 
agradecido pa boso dedicacion den e 
momentonan aki unda cu como pais nos 
ta enfrentando retonan nunca bisto. Un 
danki di curason! 








GOBIERNO DI ARUBA 














MINISTER XIOMARA MADURO 


MINISTER di Finansa, Asuntonan Economico y Cultura 

Minister Maduro: 
CASI 50% DI E HOGARNAN NA ARUBA 
TA CORE RISICO HALTO DI PERDE NAN 
ENTRADA 





GOBIERNO DI ARUBA 








Durante conferencia di prensa Minister Maduro a presenta 
informacion compila pa Oficina di Estadistica (CBS) tocante e 
efecto cu COVID-19 tin riba e desempleo y hogarnan na Pais 
Aruba. 


DESEMPLEO NA ARUBA A SUBI DRASTICAMENTE 


E mandatario a informa cu prome cu e crisis di COVID-19, 
desempleo na Aruba tabata 5% bou di hende homber y 5% 
bou di hende muhe. Un total di 5.1% di e poblacion di Aruba 
tabata sin trabou. Na momento cu COVID-19 a presenta na 
Aruba y cu Gobierno a introduci e medidanan pa proteha e 
salubridad di Pais Aruba, e cifranan a subi drasticamente. 
Actualmente 77% di hende homber y 69.6% di hende muhe 
na Aruba ta den risico pa perde trabou. Esaki ta forma un total 
di 73.1% di nos poblacion cu ta keda desemplea. Pa locual ta 
e trahadornan registra na SVB, 76.6% hende homber y 69.4% 





hende muher tin chens di perde nan entrada, cu ta un total di 
72.8% di persona registra na SVB cu ta core e risico di perde 
nan entrada. Esaki ta e situacion sin e yudansa di Subsidio di 
Salario. 


CASI 50% DI E HOGARNAN NA ARUBA TIN RISICO HALTO 
PA PERDE ENTRADA 


E cifranan compila ta mustra cu 26% di hogarnan na Aruba no 
tin risico di perde entrada, 14% tin un risico mínimo, 11% tin un 
risico modera y 49% tin un risico halto di perde entrada door 
di desempleo. 


SUBSIDIO DI SALARIO TA BRINDA ALIVIO 


Gobierno a brinda alivio den forma di Subsidio di Salario 
den luna di mei na 1.647 compania. Un total di 50.9% di e 
companianan cu ta vulnerabel a aplica pa e ayudo financiero aki 
pa asina por a percura pa 27.180 trahador por a keda ricibi un 
salario. Cu esaki un total di 72.7% di e personanan vulnerabel 
por a keda cu un entrada. Gobierno a brinda un suma total di 
Ай. 46.814.301 miyon florin na Subsidio di Salario pa luna di 
mei. E sosten financiero a wordo facilita door di un fiansa di 
Reino Hulandes pa Aruba. 


GOBIERNO MESTER TUMA DECISION NECESARIO PA 
POR YEGA NA E FONDONAN 


E mandatario ta subraya cu esaki ta e realidad di Aruba 
actualmente. Pa e motibo aki Gobierno di Aruba mester a tuma 
decisionnan necesario y traha diligentemente pa por cumpli 
cu e condicionnan di Reino Hulandes pa yega na e fondonan 
necesario y asina por brinda alivio den forma di Subsidio di 
Salario. Keda sin tuma decision ta trece cune cu casi mitar di 
e hogarnan na nos Pais lo biba den e angustia di no por conta 
riba un entrada. 

HOUSEHOLDS AT 
RISK OF LOSING 
INCOME FROM 
EMPLOYMENT 


COVID-19 


PERSONS AND HOUSEHOLDS AT 
RISK OF LOSING INCOME 


26% ARE AT NO RISK 
146 ARE AT LOW RISK 
11% ARE AT MEDIUM RISK 


49% ARE AT HIGH RISK 

MINISTER MADURO TA BRINDA UN BISTA 
RIBA E EFECTO FINANCIERO DI COVID 19 


Durante conferencia di prensa Minister di Finansa a duna 
pueblo di Aruba un relato di e efecto financiero y economico di 
COVID19 na Pais Aruba, cu recientemente a wordo presenta 
na miembronan di Parlamento. 


ENTRADA DI PAIS ARUBA TA BAHA DRASTICAMENTE 


Pa locual ta trata e entrada di Impuesto, Minister Maduro ta haci 
un comparacion di luna di april 2020 cu luna di april 2019 y ta 
informa cu entradanan di Impuesto Directo ta baha cu 26.3% 
y Impuesto Indirecto ta baha cu 46.4%. Pa locual ta Impuesto 
di Importacion y Accijns, esaki ta baha cu 62.3% comparando 
cifranan di luna di mei 2020 cu mei 2019. Importacion tambe ta 
cay grandemente. Por lo general importacion a baha cu 45%, 
importacion di cuminda a baha cu 38% y importacion di otro 
productonan a baha cu 47%. E mandatario ta subraya cu e 
cifranan di luna di april ta refleha e actividadnan economico 
di mitar di luna di maart na unda cu ainda tabata tin actividad 
economico ya cu ainda tabatin turista y negoshinan tabata 
habri. Asina mes e cifranan ta mustra un bahada grandi. 


ENTRADA PA MANTENE E SISTEMA DI SEGURIDAD 
SOCIAL TAMBE TA BAHA 


E mandatario ta informa cu e entradanan di e sistema di 
seguridad social tambe ta conoce un bahada. Si compara e 
cifranan di luna di april 2020 cu luna di april 2019 por constata 
cu entrada di BAZV ta baha cu 40.8%, Prima di AZV ta baha 
cu 22.9% y Prima di SVB ta baha cu 22.7%. Tur ingreso pa e 


primanan social a cay drasticamente door cu e negoshinan a 
cera. Minister Maduro ta subraya cu Gobierno a bin ta trahando 
pa cuida e fondonan di AZV y SVB pa asina e grandinan por 
sigui ricibi nan pensioen y tambe pa esnan cu bira malo por 
sigui haya e asistencia necesario. E dignatario ta informa cu 
SVB tin un reserva pa 3 luna y pa e motibo aki tin urgencia 
pa por haya e fondonan necesario pa por yuda cu e likides di 
SVB. 


FONDONAN PA BRINDA ALIVIO 


E fondonan cu Pais Aruba ta ricibi di Reino Hulandes ta pa yuda 
А?У, SVB, cubri gastonan di gobernacion y pago di Subsidio di 
Salario. Gobierno mester corta den su Presupuesto pa asina 
por haya e fondonan necesario pa brinda na e personanan cu 
a perde trabou via di F.A.S.E. y pa brinda e sosten financiero di 
АЯ. 4000 pa kwartaal па e negoshinan chikito y mediano. 


COVID-19 TA MANERA UN HORCAN 


Minister Maduro ta ilustra cu COVID-19 ta manera un horcan. 
Aworaki Pais Aruba ta den e wowo di e horcan, nos a domina e 
parti di salubridad, pero awo e rabo ta bay bin cue consecuensia 
financiero y economico pa nos Pais. E mandatario ta subraya 
cu ta solamente cu esfuerso y den union nos por hiba Pais 
Aruba dilanti. Minister Maduro ta enfatisa cu pueblo di Aruba 
por ta sigur cu Gabinete Wever-Croes lo continua trahando 
serio, na un manera responsabel, diligente, cu tino y curason 
na bienestar di nos Pais Aruba. 











w IMPUESTO INDIRECTO 


“Wi IMPUESTO DI IMPORTACION Y ACCIJNS 


UPDATE 
SOSTEN FINANCIERO 


ENTRADA PAIS ARUBA TA CAY 
DRASTICAMENTE. 


Mw, IMPUESTO DIRECTO 
Ta cay cu 26,3% comparando april 2020 cu april 2019 


Та сау cu 46,4% comparando april 2020 cu april 2019 


Ta cay cu 62,3% comparando mei 2020 cu mei 2019 

SOSTEN FINANCIERO 


ENTRADA PA MANTENE E SISTEMA DI 
SEGURIDAD SOCIAL TA CAY ATRAS. 


BAZV 
Ta cay cu 40,8% comparando april 2020 cu april 2019 


sou PRIMAAZV 
Ta cay cu 22,9% comparando april 2020 cu april 2019 


`S PRIMA SVB 
Ta cay cu 22,7% comparando april 2020 cu april 2019 











SOSTEN FINANCIERO 


E CIFRA DI APRIL 2020 TA REFLEHA E 
ACTIVIDAD ECONOMICO CU AINDA 
TABATA TIN TE ORA CU SHELTER IN 
PLACE A BIRA VIGENTE. 


“W IMPORTACION 
por lo general a baha cu 45% 


“W CUMINDA 
a baha cu 38% 


Mw OTRO PRODUCTO 
a baha cu 47% 

Segun Minister Chris Romero: 


= Baku ж ARI 




















E situacion financiero di nos isla ta uno preocupante despues 
cue pandemia di COVID-19 a presenta mundialmente. Mirando 
e necesidad cu nos tin pa busca otro formanan di entrada pa 
nos isla, y tumando na cuenta e golpi cu nos sector turistico 
ta hayando den e temponan aki di crisis mundial, Minister 
di Transporte, Comunicacion y Sector Primario, sr. Chris 
Romero ta activamente sondeando diferente posibilidad pa 
crea un entrada extra pa nos pais. Conhuntamente cu Directie 
Scheepvaart, e Titular di e Cartera di Transporte ta analisando 
e posibilidad pa cuminsa amplia y diversifica nos economia 
via e Sector Maritimo. 





SIBILIDAD PA 


DILIVIN FA 





Factornan importante cu ta haci Aruba su Sector Maritimo un 
atractivo intemacional 

Considerando nos posicion geografico, nos awanan no hopi 
hundo y nos stabilidad politico, ta haci cu Aruba ta bira un 
atractivo internacional pa loke negoshinan di indole Maritimo. 
Companianan internacional ta demostrando cada biaha mas 
interes pa busca informacion di Pais Aruba pa, entre otro, 
sondea e posibilidad di por ancra nan barconan y tambe 
plataformanan petrolero (Oil Rigs) den nos awanan teritorial. 


Un posibel stacionamento di plataformanan di petroleo, cu no 
tin trabou actualmente den e awanan teritorial di Aruba, ta crea 
un oportunidad interesante y lo por aporta tanto directamente 
como indirectamente nan pais Aruba su economia. 


Beneficionan pa Aruba 

Plataformanan cu ancra den nos awanan lo paga un tarifa a 
base di nan peso “gross tonnage”, cual beneficio monetario lo 
bay directamente den caha di Gobierno. Banda di esaki, e lo 
contribui na pago di BBO door di compra di productonan pa e 
Plataforma. 

E ancramento aki lo aporta tambe indirectamente na Aruba su 
economia door di e asina yama “Spin Off Effect”. Tripulantenan 
a bordo mester cuminda y otro producto nan, manera parts pa 
hasi trabou di mantencion ariba e plataformanan y etc. Esaki lo 
brinda oportunidad di trabou na companianan local cu ta duna 
servicio na barconan, y den e caso aki e plataformanan. 


Periodicamente lo mester haci ип asina yama “Crew Change” of 
Cambio di Tripulante y esaki tambe lo aporta na nos economia, 
como cu ta forma parti di e “Spin Off Effect”. Den cuadro di 
esaki mester pensa cu e tripulacion lo haci uzo di, entre otro, 
nos aeropuerto, servicionan di taxi, bus, restaurant, hotel y etc. 

Departamento di Impuesto ta informa: 


MESTER DUNA NOS BO NUMBER CORECTO 
DI CUENTA DI BANCO? 


Haci esaki online! 


Bo a cambia di Banco y mester ahusta e informacion di bo cuenta bancario cerca nos? No ta problema, 
Bo por haci e cambionan necesario di awor en adelante di un manera completamente digital! Bishita nos 
website https://www.impuesto.aw/digitale-formulieren y click riba "Opgaaf bankrekeningnummer" Nos ta sigui 
adapta nos sistema- y servicionan pa sirbi bo miho. Paso na final cumpli cu impuesto ta cumpli cu bo pais! 
#nomaspapel #normalnobo 





mester duna nos bo number corecto 


di cuenta di banco? 
Haci esaki-awor online! 


7 Departamento di Impuesto 


BO IMPUESTO 

